क'कराझार,फेब्रुवारि  14  : थांनाय  13  फेब्रुवारि  2019  आव राज्य' सभानि जोबथा जथुमायाव आसामनि मोन  6  गोजौ थाखोनि आरो गोबां सुबुं सानखो थानाय हारिफोरखौ ट्रायबेलनि फारिलाइआव थिसन्नो थाखाय सेडियुल ट्रायब एमेन्डमेन्ट बिल  2019  खौ सावरायैआव बर' हारिनि माहारिआरि आफादफोरनि दैदेनगिरिफोरजों लोगोसे गुबुन गुबुन ट्रायबेल आफादफोरनि दैदेनगिरिफोराबो गोजोनग्लायनाय मोनदों ।गोबां दैदेनगिरिफोरा गाव गावनि बिबुंथिफोरखौ सुबुं सावस्रि ( Social Media ) फोरनि गेजेरजों फोरमायनानै बुंदोंदि,बेयो मोनसे देरहासारनायनि आगान,आरो बेखौ फालिनांगौनि गोनांथि गैया,मानोना सरकारा राजखान्थिआरि जाहोननि थाखाय गुबुन मोनसे राहा लानानै गुबुन फारसे आगान सुरबांवनांगौ दं ।